ထွန်းထွန်းညီ

ဗိုလ်ချုပ် ထွန်းထွန်းညီ သည် မြန်မာ့တပ်မတော်၏ သတင်းမှန်ပြန်ကြားရေးအဖွဲ့ ဒုတိယဥက္ကဋ္ဌအဖြစ် တာဝန်ထမ်းဆောင်ခဲ့သော တပ်မတော်ဝင်တစ်ဦး ဖြစ်သည်။ ၎င်းသည် ၂၀၁၈ ခုနှစ်မှစ၍ စစ်တပ်၏ သတင်းနှင့် ပြည်သူ့ဆက်ဆံရေးဆိုင်ရာ တာဝန်များတွင် ပါဝင်ခဲ့ပြီး၊ ၂၀၂၁ ခုနှစ် စစ်အာဏာသိမ်းမှုအတွင်းတွင်လည်း တာဝန်ယူ၍ ပြည်သူများနှင့် မီဒီယာထံတွင် စစ်တပ်၏ သဘောထားများကို ဖော်ပြခဲ့သူ ဖြစ်သည်။ ငယ်စဉ်ဘဝနှင့် ပညာရေး ထွန်းထွန်းညီ ကို ဖခင်ဖြစ်သူ ဗိုလ်မှူးကြီး ခင်မောင်ဝင်း (ရကတ ဒုတိုင်းမှူး) နှင့် မိခင်ဖြစ်သူ ဒေါ်တင်ရီ (စာရေးဆရာမ တင်ရီမ-ညောင်ဦး) တို့က မွေးဖွားခဲ့သည်။မွေးချင်း ၄ ဦး အနက် အငယ်ဆုံးသားဖြစ်သည်။ဆယ်တန်းအောင်ပြီးနောက် စစ်တက္ကသိုလ် သို့ တက်ရောက်ခဲ့သည်။သူ၏ အကိုဖြစ်သူမှာ ဒုတိယဗိုလ်ချုပ်ကြီး ထွန်းထွန်းနောင် ဖြစ်သည်။ စစ်ဘက်သက်တမ်းနှင့် တာဝန်များ ထွန်းထွန်းညီသည် ပြန်တမ်းဝင် အမှတ် ကြည်း ၂၀၇၀၅ ဖြင့် မြန်မာ့တပ်မတော်တွင် တာဝန်ထမ်းဆောင်ခဲ့ပြီး၊အများအားဖြင့် စစ်ရုံးချုပ် တွင်သာ တာဝန်ထမ်းဆောင်မှုများသည်။သူသည် ၂၀၁၅ ခုနှစ် နောက်ပိုင်းကာလများတွင် တပ်ထိန်းချုပ် ၊တွဲဖက် စစ်ရေးချုပ်(၁)၊ပြည်သူ့ဆက်ဆံရေး နှင့် စိတ်ဓါတ်စစ်ဆင်ရေး ညွန်ကြားရေးမှူး တာဝန်များ အသီးသီးထမ်းဆောင်ခဲ့သည်။ ၂၀၁၈ ခုနှစ်တွင် သတင်းမှန်ပြန်ကြားရေးအဖွဲ့ ဒုတိယဥက္ကဋ္ဌအဖြစ် ခန့်အပ်ခံခဲ့သည်။ ၎င်းသည် စစ်တပ်၏ လုပ်ဆောင်ချက်များ၊ နိုင်ငံရေးအခြေအနေများနှင့် လုံခြုံရေးဆိုင်ရာအရေးအခင်းများအပေါ် စစ်တပ်၏ သဘောထားများကို မီဒီယာများနှင့် ပြည်သူများထံ ပြန်လည်ရှင်းလင်းဖော်ပြရန် တာဝန်ယူခဲ့သည်။ သတင်းမှန်ပြန်ကြားရေးအဖွဲ့အတွင်းရှိ တာဝန် သတင်းမှန်ပြန်ကြားရေးအဖွဲ့ ဒုတိယဥက္ကဋ္ဌအဖြစ်တာဝန်ထမ်းဆောင်စဥ်် ထွန်းထွန်းညီသည် စစ်တပ်၏ ပြည်သူ့ဆက်ဆံရေးနှင့် မီဒီယာဆက်ဆံရေးများကို ပူးတွဲ စီမံခန့်ခွဲခဲ့သည်။ ၎င်းသည် ၂၀၁၇ ခုနှစ် ရိုဟင်ဂျာအရေးအခင်းနှင့် ၂၀၂၁ ခုနှစ် စစ်အာဏာသိမ်းမှုအပြီးတွင် စစ်တပ်အပေါ် နိုင်ငံတကာကဖိအားများကြား၌ မီဒီယာအကြား တာဝန်ယူသူအဖြစ် ပါဝင်ခဲ့ရသည်။ စစ်တပ်၏ သဘောထားများနှင့် သတင်းထုတ်ပြန်မှုများတွင် များသောအားဖြင့် သူက တစ်ဦးတည်းအဖြစ် တက်ရောက်ဖော်ပြလေ့ရှိသည်။ ကိုယ်ပိုင်ဘဝနှင့်မိသားစု ထွန်းထွန်းညီသည်် အိမ်ထောင်သည် တစ်ဦး ဖြစ်သည်။ ဆက်ကြည့်ရန် တပ်မတော်သတင်းမှန်ပြန်ကြားရေးအဖွဲ့ ဇော်မင်းထွန်း တပ်မတော် ၂၀၂၁ မြန်မာနိုင်ငံစစ်အာဏာသိမ်းခံရခြင်း ကိုးကား ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)